b'\n_START_ARTICLE_\nJacques Santer\n_START_SECTION_\nKariera\n_START_PARAGRAPH_\nDiplomiral je leta 1959 v pari\xc5\xa1kem In\xc5\xa1titutu za politi\xc4\x8dne \xc5\xa1tudije in je prejel doktorat iz pravnih znanosti\xc2\xa0leta 1961. Od leta 1972 do 1974 je bil mlaj\xc5\xa1i\xc2\xa0minister v vladi. Od 1979 do 1984 je bil minister\xc2\xa0pristojen za finance,\xc2\xa0delo in\xc2\xa0socialno varnost._NEWLINE_Po splo\xc5\xa1nih volitvah leta 1984\xc2\xa0se je\xc2\xa0Pierre Werner upokojil kot predsednik vlade in umaknil\xc2\xa0iz politi\xc4\x8dnega \xc5\xbeivljenja.\xc2\xa0Santer je\xc2\xa0postal novi predsednik vlade. 10. novembra 1990 se je pojavil \xc4\x8dlanek\xc2\xa0v \xc4\x8dasopisu vum L\xc3\xabtzebuerger Vollek, ki zatrjuje obstoj prikrite organizirane vojske, ki je delovala v okviru NATA. Parlamentarna preiskava je pokazala, da je v resnici obstajala prikrito organizirana vojska v Luksemburgu, Santer pa je postal politi\xc4\x8dno odgovoren za njeno razpustitev. Organizacija je nastala leta 1959 in je bila povezana z Natom ter nacionalno obve\xc5\xa1\xc4\x8devalno slu\xc5\xbebo. Afera je bila raz\xc5\xa1irjena tudi na druge dr\xc5\xbeave, kot so bile Italija, Portugalska, Gr\xc4\x8dija, Nem\xc4\x8dija, Tur\xc4\x8dija, Norve\xc5\xa1ka, \xc5\xa0vedska, Belgija, Avstrija. 14. oktobra 1990 so\xc2\xa0bile preostale \xc4\x8dlanice organizacije\xc2\xa0obve\xc5\xa1\xc4\x8dene o ukinitvi in zahtevi, da se vrnejo svoje radijske komunikacijske naprave.\n_START_SECTION_\nPredsedstvo Evropske Komisije\n_START_PARAGRAPH_\nSanter je\xc2\xa0postal deveti predsednik Evropske komisije leta 1995 kot kompromisna izbira med Zdru\xc5\xbeenim kraljestvom in Francosko-nem\xc5\xa1kim zavezni\xc5\xa1tvom, saj je francosko-nem\xc5\xa1ki kandidat Jean-Luc Dehaene\xc2\xa0dobil veto s strani\xc2\xa0britanskega premiera Johna Majorja. Santerjev izbor pa je bil ste\xc5\xbeka ratificiran v Evropskem parlamentu._NEWLINE_Obto\xc5\xbebe o korupciji v zvezi s posameznimi komisarji po zapletih pri prora\xc4\x8dunu leta 1996\xc2\xa0so vodile k preiskavi administrativnih napak (nesposobnosti in nepravilnosti) s strani\xc2\xa0neodvisne skupine strokovnjakov. Kljub razbremenitvi ve\xc4\x8dine komisarjev je poro\xc4\x8dilo tudi vsebovalo izjavo, da med preiskavo ni bilo mogo\xc4\x8de najti niti ene osebe, ki bi kazala vsaj najmanj\xc5\xa1i ob\xc4\x8dutek za odgovornost. Komisija je do\xc5\xbeivela poro\xc4\x8dilo kot velik udarec in v celoti odstopila\xc2\xa015. marca 1999, prav na dan objave poro\xc4\x8dila skupine strokovnjakov.\n_START_SECTION_\nKasnej\xc5\xa1a kariera\n_START_PARAGRAPH_\nOd leta 1999 do leta 2004 je bil Santer\xc2\xa0\xc4\x8dlan Evropskega parlamenta.\xc2\xa0Zagovarja evropski federalizem. Sedi v odboru skupine RTL. V maju 2013 je Santer postal \xc4\x8dastni \xc4\x8dlan Skupine\xc2\xa0malih in srednjih podjetnikov v Evropi\xc2\xa0(SME Europe), uradni pro-poslovni organizaciji Evropske ljudske stranke.'